«Оқытушыларды кәсіптік дамыту: білім беру сапасын жақсарту үшін оқытудың жаңа тәсілдері»
"«Оқытушыларды кәсіптік дамыту: білім беру сапасын жақсарту үшін оқытудың жаңа тәсілдері»"|"/infocenter/news/13142/"
TITLE: «Оқытушыларды кәсіптік дамыту: білім беру сапасын жақсарту үшін оқытудың жаңа тәсілдері»
URL: /infocenter/news/13142/
META: "«Оқытушыларды кәсіптік дамыту: білім беру сапасын жақсарту үшін оқытудың жаңа тәсілдері»"|"/infocenter/news/13142/"
TOTAL WORDS: 441
DATE: 04.04.2024
AUTHOR(S):
TEXT: Білім беру бағдарламаларын әзірлеу білім беру процесінің, әсіресе медициналық білім берудің маңызды және ажырамас бөлігі. Осы саладағы болашақ мамандарды тиімді дайындау үшін білім беру бағдарламасын әзірлеуге ерекше назар аудару керек, сонымен қатар қажетті оқу-әдістемелік әдебиеттердің болуын ескеру қажет. Осы мақсатта Білім беру технологияларын трансферттеу орталығы осы тақырып бойынша бірнеше семинарлар ұйымдастырды. Семинарға қатысушылар тәжірибе алмасуға, медициналық білім берудегі білім беру бағдарламаларын әзірлеудің ең өзекті және тиімді тәсілдерін зерделеуге, сондай-ақ аударма ережелерін, бекітілген медициналық терминдерді оқу құралдарында дұрыс қолдануды және тағы басқа мәселелерді зерделеуге мүмкіндік алды. Білім беру бағдарламаларын әзірлеу тақырыбындағы семинарда дәріс оқыған медицина ғылымдарының докторы, нефрология және пульмонология курстарымен балалар аурулары кафедрасының меңгерушісі Мулдахметов Мирам Сейтжанович медициналық мамандықтар үшін білім беру бағдарламаларын дұрыс әзірлеудің маңыздылығын атап өтті, себебі, бұл дәрігерлердің алдағы уақыттағы практикасына және пациенттердің денсаулығына қамқорлық жасауға тікелей әсер етеді. Мирам Сейтжанович білім беру бағдарламаларын әзірлеудегі өз тәжірибесімен бөлісті, әріптестерімен осы үдерісте басшылыққа алатын негізгі қағидаттарды талқылады және медицина саласындағы болашақ мамандарды даярлаумен айналысатындар үшін аса құнды ұсыныстар берді. Ол сондай-ақ медицина ғылымындағы заманауи талаптар мен жетістіктерге сәйкес бағдарламаларды үнемі жаңартып отырудың маңыздылығын атап өтті. Бұл семинар қатысушылардың осы процестің күрделілігін және оны әсіресе медицина саласында дұрыс жүргізудің маңыздылығын жақсы түсінуіне мүмкіндік берді. Семинарға қатысушылар осы мәселе бойынша сұрақтарын қойып, өз пікірлерін талқылай алды, бұл білім беру бағдарламаларын әзірлеудің күрделілігін тереңірек түсінуге ықпал етті. Аударма жасаудың негізгі ұғымдары. Бекітілген медициналық терминдерді оқу құралдарында дұрыс қолдану тақырыбындағы семинар филологиялық және медициналық пәндердің оқытушылары арасында тәжірибе мен білім алмасу мақсатында медицина университетінің базасында ұйымдастырылды. Семинарда филологиялық пәндер кафедрасының меңгерушісі, педагогика ғылымдарының кандидаты Жарикова Дидар Рымжановна, сондай-ақ медицина ғылымдарының кандидаты, В. Корпачев атындағы патологиялық физиология кафедрасының қауымдастырылған профессоры Бегларова Гүлшахар Еркінқызы, медицина ғылымдарының кандидаты, А. Аубакиров атындағы адам анатомиясы кафедрасының қауымдастырылған профессоры Сулейменова Фатима Машимовна және медицина ғылымдарының кандидаты, қалыпты физиология кафедрасының профессоры Ибраева Салима Сайфуллаевна дәріс оқыды. Семинар барысында қатысушылар аударма жасаудың негізгі ұғымдарын және бекітілген медициналық терминдерді оқу құралдарында дұрыс қолдану әдістерін талқылады. Бұл медикстуденттер үшін өте маңызды, себебі медициналық терминдердің анықтығы және оларды дұрыс түсіну оқу мен практикада маңызды болып табылады. Дәріскерлер осы тақырып бойынша өз тәжірибелерімен және білімдерімен бөлісті, медициналық мәтіндерді аударудың күрделілігі туралы, сондай-ақ шетелдік студенттер үшін медициналық терминдері бар оқу құралдарын қалай дұрыс бейімдеу керектігі жайлы баяндады. Семинарға қатысушылар сұрақтарды белсенді талқылап, практикалық жаттығулар жасады, бұл талқыланатын тақырыптарды тереңірек түсінуге ықпал етті. Осылайша, өткізілген бұл семинарлар медицина саласындағы білім беруді дамытудағы маңызды қадам болып табылады және болашақ дәрігерлерді даярлау сапасын арттыруға ықпал етеді. Мұндай семинарлар білім беру сапасын жақсартуға ғана емес, сонымен қатар медициналық білім беру саласындағы оқытушылар мен мамандардың кәсіптік дамуына ықпал етеді. Олар қатысушылардың кәсіптік тәжірибелерін байытуға және олардың жұмыс әдістемелерін жетілдіруге мүмкіндік береді, нәтижесінде медицина саласындағы болашақ мамандарды даярлау деңгейіне оң әсер етеді
